Și gata cu geografia, oricum distanțele (dar și punctele cardinale) au devenit și ele, în ultima vreme, relative, din moment ce poți face 11 ore cu trenul (CFR) pînă la Cluj și doar două pînă la Berlin, cu un low cost de 9 euro! Dar să revenim la grupul de nemți și la reuninea noastră, care a durat patru zile și care mi-a lămurit cîteva dintre „misterele” legate de civilizația occidentală.